CELEX: 62016CN0378
Language: hu
Date: 2016-07-07 00:00:00
Title: C-378/16. P. sz. ügy: A Törvényszék (kilencedik tanács) T-539/13. sz., Inclusion Alliance for Europe kontra Bizottság ügyben 2016. április 21-én hozott végzése ellen az Inclusion Alliance for Europe GEIE által 2016. július 7-én benyújtott fellebbezés

5.9.2016   
            
            
               HU
            
            
               Az Európai Unió Hivatalos Lapja
            
            
               C 326/17
            
         A Törvényszék (kilencedik tanács) T-539/13. sz., Inclusion Alliance for Europe kontra Bizottság ügyben 2016. április 21-én hozott végzése ellen az Inclusion Alliance for Europe GEIE által 2016. július 7-én benyújtott fellebbezés
   (C-378/16. P. sz. ügy)
   (2016/C 326/29)
   Az eljárás nyelve: olasz
   
      Felek
   
   
      Fellebbező: Inclusion Alliance for Europe GEIE (képviselő: S. Famiani ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   A fellebbező azt kéri, hogy a Bíróság
   
               —
            
            
               helyezze hatályon kívül a megtámadott végzést;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   2013. júliusi határozatával az Európai Bizottság azt kérte az Inclusion Alliance for Europe-től, hogy fizessen meg összesen 212 411,89 eurót a 224482. sz. (MARE), a 216820. sz. (SENIOR) és a 225010. sz. (ECRN) projekttel kapcsolatban. Az Inclusion Alliance for Europe a határozat megsemmisítése iránt keresetet indított a Törvényszék előtt, amely a Törvényszék eljárási szabályzatának 126. cikke alapján végzéssel határozott.
   Az Inclusion Alliance for Europe – az alábbiakban meghatározott okokból – a megtámadott végzés teljes egészében történő hatályon kívül helyezését kéri.
   A Bizottság határozatával szemben benyújtott kereset értékelése során a megtámadott végzés nem vette figyelembe és nem is alkalmazta az uniós jog általános elveit.
   A Törvényszék tévesen tekintette a válaszban szereplő érveket első alkalommal ismertetett jogalapoknak, mivel a keresetlevélben már kifejtett jogalapok és érvek pontosításáról van szó, ami miatt nem áll fenn a Törvényszék eljárási szabályzata 44. cikkének 1. § -ában előírtak megsértése.
   A könyvvizsgálati eljárásra alkalmazandó közösségi elvekkel kapcsolatos jogalapokat illetően a Törvényszék elégtelen indokolással szolgált – hacsak nem teljesen elmulasztotta az indokolást –, továbbá tévesen tért vissza folyamatosan az értelmezés és a szerződésszegés kérdésére, ahelyett, hogy figyelembe vette volna az uniós jog általános elveinek megsértését.
   A jogalap nélküli gazdagodással, valamint az Európai Bizottsággal szembeni kártérítési kérelemmel összefüggésben a megtámadott határozat figyelmen kívül hagyja az uniós jog általános elveit és mellőzi azok alkalmazását.